|  |  |
| --- | --- |
|  | ***«Նոր ժամանակի կրթություն» ՀԿ*** |

***ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑ***

***Ա Վ Ա Ր Տ Ա Կ Ա Ն Հ Ե Տ Ա Զ Ո Տ Ա Կ Ա Ն***

***Ա Շ Խ Ա Տ Ա Ն Ք***

***Հետազոտության թեման՝ Գործնական աշխատանքների իրականացումը «Տեխնոլոգիա» առարկայի դասավանդման ընթացքում***

***Առարկան՝ Տեխնոլոգիա***

***Հետազոտող ուսուցիչ՝ Անուշ Մնացականյան***

***Ուսումնական հաստատություն՝*** ***Գավառ քաղաքի Պապին Ղանդիլյանի***

***անվան համար 2 միջնակարգ դպրոց***

***Երևան 2022***

***ԲՈՎԱՆԴԱԿՈՒԹՅՈՒՆ***

[**ՆԵՐԱԾՈՒԹՅՈՒՆ 3**](#_Toc113798963)

[**ԳԼՈՒԽ 1. «ՏԵԽՆՈԼՈԳԻԱ» ԱՌԱՐԿԱՅԻ ԴԱՍԱՎԱՆԴՄԱՆ ՏԵՍԱՄԵԹՈԴԱԿԱՆ ՀԻՄՔԵՐԸ 5**](#_Toc113798964)

[1.1. «Տեխնոլոգիա» առարկայի կարևորությունը, ընդհանուր բովանդակությունը 5](#_Toc113798965)

[1.2. Հանրակրթության պետական նոր չափորոշչի և առարկայական ծրագրերի ձևավորման ու հաստատման գործընթացները «Տեխնոլոգիա» առարկայի շրջանակներում 6](#_Toc113798966)

[**ԳԼՈՒԽ 2. ԳՈՐԾՆԱԿԱՆ ԱՇԽԱՏԱՆՔՆԵՐԻ ԿԱՐԵՎՈՐՈՒԹՅՈՒՆԸ ԵՎ ԻՐԱԿԱՆԱՑՈՒՄԸ «ՏԵԽՆՈԼՈԳԻԱ» ԱՌԱՐԿԱՅԻ ԴԱՍԱՎԱՆԴՄԱՆ ԸՆԹԱՑՔՈՒՄ 8**](#_Toc113798967)

[2.1. Գործնական աշխատանքների կազմակերպումը «Տեխնոլոգիա» առարկայի դասավանդման ընթացքում 8](#_Toc113798968)

[2.2. Տեղեկատվական տեխնոլոգիաների ներդրումը գործնական աշխատանքներում 9](#_Toc113798969)

[**ԳԼՈՒԽ 3. ԳՈՐԾՆԱԿԱՆ ԱՇԽԱՏԱՆՔԻ ԿԱԶՄԱԿԵՐՊՄԱՆ ԵՎ ԻՐԱԿԱՆԱՑՄԱՆ ՄԻՋՈՑՆԵՐԸ «ՏԵԽՆՈԼՈԳԻԱ» ԱՌԱՐԿԱՅԻ ԴԱՍԱՎԱՆԴՄԱՆ ԸՆԹԱՑՔՈՒՄ 11**](#_Toc113798970)

[3.1. Գործնական աշխատանքի կազմակերպման միջոցները 5-7-րդ դասարաններում 11](#_Toc113798971)

[3.2. Գործնական աշխատանքների իրականացումը 15](#_Toc113798972)

[**ԵԶՐԱԿԱՑՈՒԹՅՈՒՆՆԵՐ ԵՎ ԱՌԱՋԱՐԿՈՒԹՅՈՒՆՆԵՐ 18**](#_Toc113798973)

[**ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ 20**](#_Toc113798974)

# ՆԵՐԱԾՈՒԹՅՈՒՆ

***Հետազոտական թեմայի արդիականության հիմնավորում:***

«Տեխնոլոգիա» առարկան համարվում է կրթական գործընթացի կարևորագույն բաղադրիչներից մեկը, քանի որ աշակերտներին տալիս է տեխնիկա-տեխնոլոգիական գիտելիքներ, որոնք ներկայումս ունեն առավել քան արդիական նշանակություն յուրաքաչյուրի կյանքում: Այդ գիտելիքների շնորհիվ աշակերտները կարողանում են դպրոցն ավարտել որպես սոցիալ-տնտեսական գործընթացներից քաջատեղյակ, ազգային ավանդույթների գիտակ ձևավորված անհատականություններ:

«Տեխնոլոգիա» առարկայի շրջանակներում առանձնակի կարևորություն տրված է գործնական աշխատանքներին: Ժամանակի հրամայականն այնպիսին է, որ օրըստօրե աճում է հատկապես գործնական աշխատանքների արդյունավետ իրականացման միջոցով «Տեխնոլոգիա» առարկայի դասավանդման կարևորությունը՝ ի շնորհիվ այն բանի, որ դրանց միջոցով կրթվում և դաստիարակվում են աշխատասեր, ստեղծագործ, ակտիվ և նախաձեռնող անհատներ: Որպես ուսուցիչ առանձնակի կարևորում եմ «Տեխնոլոգիա» առարկայի դասավանդման ընթացքում կազմակերպող գործնական աշխատանքներում տեղեկատվական տեխնոլոգիաների ներդրումը, որն ինքնին պահանջն է 4-րդ արդյունաբերական հեղափոխության:

«Տեխնոլոգիա» առարկայի դասավանդման ընթացքում գործնական աշխատանքների իրականացման այժմեականությունն էլ ավելի ընդգծվեց ֆինանսական կրթման լույսի ներքո: Ֆինանսական կամ ձեռնարկատիրական կրթության զարգացման նպատակով առարկան ներդրվեց 2017-2020 թվականների ընթացքում՝ տարրական դպրոցի 2-4-րդ դասարաններում՝ որպես ինտեգրվող բաղադրիչ «Տեխնոլոգիա» առարկայի մեջ, հիմնական դպրոցի 5-7-րդ դասարաններում՝ որպես ինտեգրվող բաղադրիչ «Տեխնոլոգիա» կամ այլ առարկայի մեջ: Ուսումնառության գործընթացում սա, թերևս, կարևորագույն քայլ էր, քանի որ աշակերտներին, որպես հասարակության անդամներ, դեռ դպրոցական տարիներից պետք է տալ աշխատանքային դաստիարակություն, նրանց մոտ ձևավորել ֆինանսական գրագիտություն և գործնական աշխատանքների միջոցով նրանց տալ ձեռնարկատիրական գործունեության վերաբերյալ գիտելիքներ:

Ժամանակի հրամայականի ներազդմամբ մարդն իր ողջ կյանքի ընթացքում քանիցս ստիպված է լինում փոխել իր գործունեության ոլորտը, զբաղվել տարատեսակ աշխատանքային գործունեությամբ, ինչը ևս մեկ անգամ ընդգծում է «Տեխնոլոգիա» առարկայի դասավանդման ընթացքում գործնական աշխատանքների իրականացման այժմեականությունը և աշակերտների տեխնոլոգիական լայն պատրաստվածության պահանջի կենսագործման հրատապությունը:

***Հետազոտության նպատակի և խնդիրների սահմանում:***  Հետազոտության հիմնական նպատակն է կատարել «Տեխնոլոգիա» առարկայի դասավանդման գործընթացի ընդհանրական ուսումնասիրություն՝ գործնական աշխատանքների կազմակերպման խնդիրների կարգավորման, այդ գործընթացի արդյունավետության բարձրացման համատեքստում: Առաջադրված նպատակին հասնելու համար աշխատանքում դրվել և լուծվել են հետևյալ խնդիրները.

- ներկայացնել «Տեխնոլոգիա» առարկայի կարևորությունը, ընդհանուր բովանդակությունը և հանրակրթության պետական նոր չափորոշչի և առարկայական ծրագրերի ձևավորման ու հաստատման գործընթացները «Տեխնոլոգիա» առարկայի շրջանակներում,

- մեկնաբանել գործնական աշխատանքների կազմակերպման առանձնահատկությունները «Տեխնոլոգիա» առարկայի դասավանդման ընթացքում,

- ուսումնասիրել տեղեկատվական տեխնոլոգիաների ներդրումը գործնական աշխատանքներում,

- ներկայացնել գործնական աշխատանքի կազմակերպման միջոցները 5-7-րդ դասարաններում և դիտարկել գործնական աշխատանքների իրականացումը:

***Հետազոտության օբյեկտի և առարկայի սահմանում:*** Ընդհանուր առմամբ հետազոտության օբյեկտը իրադարձությունների դրսևորումն է «Տեխնոլոգիա» առարկայի դասավանդման ընթացքում գործնական աշխատանքների իրականացման համատեքստում, իսկ առարկան՝ որոշակի իրադարձությունների դրսևորման դեպքում (մեր դեպքում «Տեխնոլոգիա» առարկայի դասավանդման ընթացքում գործնական աշխատանքների իրականացման պարագայում) գործնական աշխատանքների ապահոված արդյունքները:

***Հետազոտության կառուցվածքը և ծավալը:***  Աշխատանքը բաղկացած է ներածությունից, ընդհանուր մասից, որը բովանդակում է 3 գլուխ, որոնցից յուրաքանչյուրը բովանդակում է երկուական ենթահարց, եզրակացությունից և առաջարկությունների մասից, օգտագործված գրականության ցանկից: Աշխատանքի ծավալը կազմում է 20 համակարգչային էջ:

# ԳԼՈՒԽ 1. «ՏԵԽՆՈԼՈԳԻԱ» ԱՌԱՐԿԱՅԻ ԴԱՍԱՎԱՆԴՄԱՆ ՏԵՍԱՄԵԹՈԴԱԿԱՆ ՀԻՄՔԵՐԸ

* 1. **«Տեխնոլոգիա» առարկայի կարևորությունը, ընդհանուր բովանդակությունը**

«Տեխնոլոգիա» առարկան համարվում է գործնական ուղղորդող և ուսուցողական ոլորտ, որի նպատակներն են աշակերտների մոտ ձևավորել պոլիտեխնիկական գիտելիքներ, ապահովել աշակերտների ստեղծագործական և գեղագիտական զարգացումը, ապահովել սովորոեցների ինքնաճանաչման հնարավորությունները, ուսումնասիրել մասնագիտությունները և ապահովել մասնագիտական կողմնորոշում[[1]](#footnote-1):

«Տեխնոլոգիա» առարկայի առջև ծառացած են հետևյալ խնդիրները՝ աշխատանքային և տեխնոլոգիական մշակույթի ձևավորում, աշխատանքային դաստիարակության և աշխատասիրության ձևավորում, սովորածը գործնականում կիրառելու հմտությունների ձևավորում, մասնագիտական կողմնորոշման ունակությունների ձևավորում[[2]](#footnote-2):

«Տեխնոլոգիա» առարկայի դասավանդման գործընթացը պետք է կրի հետևյալ առանձնահատկությունները: Ապահովված պետք է լինի ուսուցման կրթական և դաստիարակչական բնույթ: Ուսուցումը պետք է տանել այն գծով, որ աշակերտների մոտ ապահովի տեխնիկական գիտելիքների անհրաժեշտ իմացություն և ընդհանուր ու աշխատանքային դաստիարակության տարրեր:

«Տեխնոլոգիա» առարկայի դասավանդման ընթացքում մատուցվող նյութի բովանդակությունը պետք է լինի հիմնավորված: Ուսուցանվող նյութը բովանդակությամբ և գիտական տարրերով պետք է համապատասխանի աշակերտի տարիքային առանձնահատկություններին և գիտական աստիճանին ՝ ապահովելով ընկալման բարձր աստիճան[[3]](#footnote-3):

Ուսուցման գործընթացը պետք է լինի ամբողջովին կառուցվակարգված: Ուսուցման տեսական մասը չպետք է կտրված լինի գործնական մասից: Առաջադրանքները պետք է կազմվեն պարզից դեպի բարդը տանող տարրերով:

Արտադասարանական աշխատանքների բովանդակությունը պետք է լինի հիմնավոր և դասավանդման ընդհանուր գործընթացին փոխկապակցված: Արտադասարանական աշխատանքները կազմակերպվում են տարբեր խմբակներում դպրոցի ներսում և արտադրական տեղամասերում՝ դպրոցից դուրս: Նպատակն է՝ աշակերտներին տալ հնարավորություն ուսումնասիրելու, հետազոտելու առավել բարդ գործընթացներ ըստ իրենց հետաքրքրությունների շրջանակի: Արտադրական տեղամասերում տրվում է լրացուցիչ տեղեկատվություն տեղամասում աշխատանքի կազմակերպման ձևերի, անհրաժեշտ մասնագիտությունների և դրանց հնարավորությունների մասին ՝ ապահովելով մասնագիտական ուղղվածություն[[4]](#footnote-4):

Աշխատանքները կարելի է տանել՝

* Դիտումով, երբ աշակետին տրվում է բացադրություն կատարվող աշխատանքի մասին և ցուցադրվում այն:
* Փորձ, երբ աշակերտին տրվում է առաջադրանք ինքնուրույն կատարելու պայմանով, այնուհետև՝ արդյունքի ստուգումով:
* Հետազոտական աշխատանքներ, երբ աշակետին տրվում է լիիրավ ինքնուրույնություն և ստեղծագործելու հնարավորություն:
	1. **Հանրակրթության պետական նոր չափորոշչի և առարկայական ծրագրերի ձևավորման ու հաստատման գործընթացները «Տեխնոլոգիա» առարկայի շրջանակներում**

2021թ-ին ՀՀ Կառավարության որոշմամբ հաստատվեցին հանրակրթության պետական նոր չափորոշիչները[[5]](#footnote-5): Կարգի 6-րդ բաժնի 15-րդ կետի 4-րդ բաժնով հանրակրթական ծրագրերի բովանդակության առանձին ուսումնական բնագավառ առանձնացվեց *«բնագիտություն, տեղեկատվական հաղորդակցական տեխնոլոգիաներ, ճարտարագիտություն, մաթեմատիկա (ԲՏՃՄ). բնագիտական, տեխնոլոգիական, ճարտարագիտական և մաթեմատիկական մի շարք առարկաներով ներկայացված, ինտեգրված ուսումնառության բնագավառը, որը միտված է բնագիտամաթեմատիկական գիտելիքների ձեռքբերմանը և կիրառմանը, ինչպես նաև հետազոտական, դիտարկման և վերլուծական հմտությունների, խնդիրների լուծման, տրամաբանական, քննադատական և ստեղծագործական մտածողության, նախաձեռնողականության, հաղորդակցության և թվային գրագիտության հմտությունների զարգացմանը, այդ թվում` աջակցող տեխնոլոգիաների կիրառմամբ»[[6]](#footnote-6):* Կարգով հաստատվեց այն, որ չափորոշչով սահմանված յուրաքանչյուր ուսումնական բնագավառ ներառում է իր ուղղվածությանը համապատասխան մեկ կամ մի քանի ուսումնական առարկաներ և (կամ) դասընթացներ: Ուսումնական պլանում կարող են ներառվել առարկաներ, որոնց բովանդակությունն առնչվում է մի քանի ուսումնական բնագավառների, մասնավորապես, տեխնոլոգիական (ճարտարագիտական) կրթությունը 1-6-րդ դասարաններում ներկայացվում է առանձին կամ ինտեգրված ուսումնական առարկայով, 7-12-րդ դասարաններում կարող է ներկայացվել մեկ ինտեգրված առարկայով.

2021թ-ին ՀՀ ԿԳՄՍ նախարարն հրաման արձակեց, որով հաստատվեց այն, որ «Տեխնոլոգիա» առարկայի (5-7-րդ դասարաններ) պարապմունքներին դասարանը բաժանվում է երկու խմբի՝ սովորողների ընտրությամբ՝ անկախ սովորողների թվից։ Խմբերում ուսուցումը կազմակերպվում է Նախարարության կողմից հաստատված և յուրաքանչյուր խմբի համար Հաստատության կողմից ընտրված առարկայական ծրագրով[[7]](#footnote-7)։ Վերջերս ընդունված կարգեր և արձակված հրաանները դպրոցին, ուսուցչին հնարավորություն է տրվում դպրոցի հնարավորություններին համապատասխան ամենաարդյունավետ կերպով կազմակերպել ուսումնական գործընթացը: Գաղտնիք չէ, որ հայաստանյան ոչ բոլոր դպրոցներն ունեն լայն հնարավորություններ ամբողջովին և մանրազնին կյանքի կոչել ուսումնական ծրագրերով նախատեսված միջոցառումները: Հաճախ այդ միջոցառումները կենսագործվում են ուսուցչի սեփական միջոցների հաշվին, ինչը ժամանակի ընթացքում, բնականաբար, կազդի վերջինիս մոտիվացիայի վրա: Հաշվի առնելով տեղական պայմանները, առկա հնարավորությունները և տվյալ ուսուցչի համապատասխան մասնագիտական որակավորումը՝ ծրագրով նախատեսված նյութերի գեղարվեստական մշակման բաժնում նշված արհեստները կարելի է փոխարինել ծրագրի վերջում ներկայացված մոդուլներով կամ այլ արհեստներով: Տվյալ դեպքում ուսուցիչը կազմում է ծրագիր /թեմատիկ պլան/, որը ներկայացնում է համապատասխան առարկայական մեթոդմիավորման հաստատմանը:

Ամփոփելով՝ գտնում ենք, որ նոր չափորոշիչներով և ուսումնական պլաններով սովորողները կսկսեն ընկալել գիտելիքների կիրառական կողմը և չեն զատի դրանք մարդու պահանջմունքների համալիրից: Այդ չափորոշիչները կնպաստեն սեփական գործունեության արդյունքների և հետևանքների առումով սեփական պատասխանատվության գիտակցմանը:

# ԳԼՈՒԽ 2. ԳՈՐԾՆԱԿԱՆ ԱՇԽԱՏԱՆՔՆԵՐԻ ԿԱՐԵՎՈՐՈՒԹՅՈՒՆԸ ԵՎ ԻՐԱԿԱՆԱՑՈՒՄԸ «ՏԵԽՆՈԼՈԳԻԱ» ԱՌԱՐԿԱՅԻ ԴԱՍԱՎԱՆԴՄԱՆ ԸՆԹԱՑՔՈՒՄ

# 2.1. Գործնական աշխատանքների կազմակերպումը «Տեխնոլոգիա» առարկայի դասավանդման ընթացքում

«Տեխնոլոգիա» առարկայի դասաժամերի մեծ բաժինը ընկնում է գործնական աշխատանքներին: Ուսուցիչը դասին նախապատրաստվելիս համաձայն թեմայի ընտրում է գործնական առաջադրանքները, ճշտում ուսուցանվող հնարքները ուսուցման համակարգերը, մեթոդները, ստուգման և գնահատման կարգը՝ համապատասխան տվյալ դասարանի տարիքային և գիտական տարրերի իմացության մակարդակի: Այս հարցերի լուծման և դասի լիարժեք կազմակերպման ու անցկացման համար ուսուցիչը պետք է բավարարի հետևյալ պահանջներին՝

* Ուսուցիչը պետք է օժտված լինի տրամաբանական և ստեղծագործական կարողություններով:
* Տարբեր տեխնիկական առարկաներից պետք է ունենա գիտելիքների մեծ պաշար և կարողանա դրանք հաղորդել աշակերտներին:
* Ուսուցիչը պետք է ունենա մանկավարժական և հոգեբանական պատրաստվածություն:
* Ուսուցչի մոտ պետք է ընդգծվի սերը իր մասնագիտության նկատմամբ[[8]](#footnote-8):

Աշակերտին տրվող յուրաքանչյուր գործնական առաջադրանք պետք է պարունակի ինքնուրույն կատարման հարցադրումներ, որոնց լուծումը կապահովեն մտածելու, փնտրելու, գտնելու և ի վերջո ստեղծագործելու հնարավորություն: Գործնական աշխատանքի կազմակերպման ընթացքում աշակերտը օգտվում է տարբեր տեխնիկական առարկաներից ստացած գիտելիքներից, որոնք պետք է լինեն համակարգված: Դասավանդման գործընթացում ուսուցիչը պետք է կարողանա ապահովել միջառարկայական կապերը՝ ընդգծելով դրանք: Գործնական աշխատանքներիկատարման համար աշակերտներին պետք է տրվեն մի քանի տարբերակներ, որոնցից ռացիոնալի ընտրությունը թողնվում է աշակերտին:

Գործնական աշխատանքների ստուգումը և գնահատումը ուսուցչի կողմից պետք է տարվի առանձին տարրերի մեկնաբանություններով: Որպեսզի ուսուցիչը կարողանա աշխատել յուրաքանչյուր աշակերտի հետ նրան օգնության է գալիս մանկավարժական-հոգեբանական պատրաստվածությունը և սերը մասնագիտության նկատմամբ:

Ուսուցչից պահանջվում է նաև համբերատարություն՝ յուրաքանչյուր տրվող հարցը բացատրելու կարողություն: Նա պետք է կարողանա ցանկացած գործնական աշխատանքում ներմուծել բարդության էլեմենտներ ըստ աշակերտի գիտելքիներին և կարողություններին: Մանկավարժական գործունեության ընթացքում ուսուցիչը պետք է ապահովի աշակերտի մոտ կրթական բարձր մակարդակ, ձևավորի աշխատանքային հմտություններ և տա ընդհանուր և աշխատանքային դաստիարակություն:

«Տեխնոլոգիա» առարկայի դասավանդման գործընթացում առկա են պահպանման ենթակա որոշ հիմնական սկզբունքներ: Դրանցից առաջինն ուսուցման կապն է արտադրողական աշխատանքի հետ: Արտադրողական աշխատանքը նյութական բարիքների ստեղծման հիմքն է: Գործնական աշխատանքի արդյունքում ստեղծելով որևէ նյութական բարիք՝ աշակերտը պետք է կարողանա գնահատել ստեղծվածի արժեքը և նշանակությունը: Աշակերտի կողմից կատարվող յուրաքանչյուր աշխատանք նախ պետք է համակարգվի սկզբից մինչև վերջ[[9]](#footnote-9): Աշակերտը միչև գործնական աշխատանքը սկսելն իր աշխատանքը համակարգում է հետևյալ հերթականությամբ՝ աշխատատեղի կազմակերպում, հումքի կամ նյութերի ընտրություն, գործիքների, հարմարանքների ընտրություն, տեխնոլոգիական գործընթացների հերթականության ճշտում, յուրաքանչյուր գործընթացի կատարման հնարքի ընտրություն:

Վերը բերված կետերի ապահովումը հնարավոր է միայն տեսական գիտելիքների և աշխատանքային կարողությունների առկայության պայմանում: Այդ ամենը արդյունք են շարունակական արտադրողական աշխատանքի: Գործնական աշխատանքը կառուցվում է դասընթացի տեսական նյութի և աշխատանքային հմտությունների կրկնման արդյունքում, որոնց կայուն հիմքի վրա կարող են ձևավորվել նոր գիտելիքներ: Գործնական աշխատանքների արդյունավետության մասին վկայում են աշակերտի կողմից սեփական աշխատանքի արդյունքների պատկերացումը, գնահատումը:

# 2.2. Տեղեկատվական տեխնոլոգիաների ներդրումը գործնական աշխատանքներում

Գործնական աշխատանքների կազմակերպումն առանց տեղեկատվական տեխնոլոգիաների ներգրավման անհնար է: Եթե նախկինում դրա անհրաժեշտությունը չկար, ապա այժմ, տեղեկատվական տեխնոլոգիաների այսօրինակ զարգացման պարագայում ուսումնական գործընթացի կազմակերպումն առանց դրանց առկայության կհանգեցնի ձախողման: «Տեխնոլոգիա» առարկայի դասավանդման ընթացքում ուսուցիչները պետք է պատրաստ լինեն կիրառել զարգացող գիտությունների տեխնիկաները դասաժամերի ընթացքում: Միևնույն ժամանակ արդյունավետության հասնել հնարավոր է միայն մեկ դեպքում, երբ այս գործընթացը զուգորդվում է ծնողական կրթությամբ և պատկան մարմինների համապատասխան ուշադրության դրսևորմամբ առ այն, որ դպրոցներն ապահովված լինեն համապատասխան ժամանակակից տեխնիկաներով և տեխնոլոգիաներով:

Ասվածից պարզ է դառնում, որ 21-րդ դարում հաջողության հասնելու համար անհրաժեշտ են տեխնիկական հմտություններ: Դրա համար էլ շատ աշակերտներ ձգտում են նախապես գիտելիքներ և հմտություններ ձեռք բերել տեղեկատվական տեխնոլոգիաների ոլորտից՝ դրանով իրենց համար հաջող մասնագիտական հեռանկար ապահովելով: Ծրագրային ապահովումը, որը լիովին ինտեգրված է ինտերնետի հետ, սովորողներին հնարավորություն է տալիս տեղեկատվություն ստեղծել ու փոխանակել: Եվ միայն այն գաղափարը, որ իր նախագիծը տենելու և գնահատելու են հասակակիցները ու ծնողները, ստիպում է աշակերտին լիարժեք դրսևորել իր գիտելիքներն ու հնարավորությունները:

Տեղեկատվական-հաղորդակցական տեխնոլոգիաները սովորողների համար հնարավորություն են ստեղծում ձեռք բերել.

1. տեղեկատվությունն ինքնուրույն որոնելու, ընտրելու, հավաքելու, ուսումնասիրելու և դասակարգելու կարողություն,
2. տեխնոլոգիական համակարգերը օգտագործելու կարողություն,
3. ուսումնառության մակարդակը բարձրացնելու, արդյունավետությունը մեծացնելու և ստեղծագործական մոտեցումը խթանելու նպատակով տեխնոլոգիաներ կիրառելու կարողություն,
4. իրական կյանքում խնդիրներ լուծելու և դրանց ռազմավարությունների զարգացման, ինչպես նաևեղեկացվածութան արդյունքում արաշումներ կայացնելու համար տեխնոլոգիական միջոցներ կիրառելու կարողություն:

«Տեխնոլոգիա» առարկայի դասավանդման ընթացքում գործնական աշխատանքների կազմակերպումը տեղեկատվական տեխնոլոգիաները ներդրմամբ հնարավորություն կտա, որ ուսուցիչները և ուսումնական գործընթացի այլ օղակները կսկսեն գիտակցել ՏՀՏ կիրառության անհրաժեշտությունը և կդադարեն դիտարկել դրանց կիրառությունը որպես ԿԳՄՍ նախարարության պահանջների կատարում: Միևնույն ժամանակ ուսուցիչների ցածր աշխատավարձը լրջագույն խնդիր է, որ ետ է պահում նրանց լրացուցիչ աշխատանքից, նորարարությունից: Կարելի է կիրառել խրախուսական տարբեր մեթոդներ, որոնք կշահագրգռեն ուսուցիչներին կիրառել ՏՀՏ:

# ԳԼՈՒԽ 3. ԳՈՐԾՆԱԿԱՆ ԱՇԽԱՏԱՆՔԻ ԿԱԶՄԱԿԵՐՊՄԱՆ ԵՎ ԻՐԱԿԱՆԱՑՄԱՆ ՄԻՋՈՑՆԵՐԸ «ՏԵԽՆՈԼՈԳԻԱ» ԱՌԱՐԿԱՅԻ ԴԱՍԱՎԱՆԴՄԱՆ ԸՆԹԱՑՔՈՒՄ

# 3.1. Գործնական աշխատանքի կազմակերպման միջոցները 5-7-րդ դասարաններում

 Մեր կողմից կատարված ուսումնասիրության արդյունքներով, ինչպես նաև 2021-2022 ուսումնական տարում ՀՀ Տավուշի մարզի հանրակրթական ուսումնական հաստատություններում փորձարկելու նպատակով հաստատված «Տեխնոլոգիա» առարկայի փորձնական չափորոշչի և ծրագրերի (1-6-րդ դասարաններ) դիտարկմամբ պարզ է դառնում, որ «Տեխնոլոգիա» առարկայի դասավանդման ընթացքում ուսուցչի կողմից կիրառվում են ուսումնական գործունեության հետևյալ տեսակները՝

**Գծապատկեր 3.1.1. «Տեխնոլոգիա» առարկայի դասավանդման ընթացքում կիրառվող ուսումնական գործունեության տեսակները[[10]](#footnote-10)**

«Տեխնոլոգիա» առարկայի դասավանդման ընթացքում ուսումնական գործընթացի միայն 25-30%-ն է բաժին ընկնում տեսական հարցերի ուսումնասիրությանը: Իսկ մնացյալ մասը նվիրվում է գործնական աշխատանքներին:

Սա բացատրվում է այն հանգամանքով, որ 5-7-րդ դասարաններում «Տեխնոլոգիա» առարկան հանդիսանում է *բնագիտություն, տեղեկատվական հաղորդակցական տեխնոլոգիաներ, ճարտարագիտություն, մաթեմատիկա (ԲՏՃՄ)* առարկաները միմյանց փոխկապակցող, ինտեգրող կարևորագույն օղակ: Վերը նշված առարկաների արդյունավետ ուսուցանումը, թերևս, անհնարին է առանց ինտեգրված գործնական աշխատանքների:

Գործնական աշխատանքների կազմակերպման նպատակով անհրաժեշտ ուսուցման միջոցների դասակարգումը իրականացվում է ըստ գիտելիքների աղբյուրների` ուսուցչի բանավոր խոսք, տարբեր տպագիր նյութեր, զննական նյութեր, առարկաներ կամ վերակառուցումներ:

Մեթոդական գրականությունը առաջարկում է այդ միջոցները բաժանել 3 խմբի՝ *սկզբնաղբյուրներ, գիտականորեն մշակված լեզվական գիտելիքներ պարունակող միջոցներ, լեզվական իրականության արվեստի ռեկոնստրուկցիաներ:* Որպեսզի դրանք առավել հիմնավոր լինեն, ներկայացնենք 5-7-րդ դասարաններում «Տեխնոլոգիա» առարկայի դասավանդման ընթացքում իրականացվող գործնական աշխատանքների համար անհրաժեշտ նյութերի օրինակով՝

1. Սկզբնաղբյուրներ, դասագիրք, համացանցային նյութեր, տեսալսողական աղբյուրներ` կինոֆիլմեր, դիմանկարներ, կիրառական առարկաներ:

2. Գիտականորեն մշակված լեզվական գիտելիքներ պարունակող միջոցներ` դասագրքեր, գիտական գրականություն, նկարներ, աղյուսակներ:

3. Լեզվական իրականության արվեստի ռեկոնստրուկցիաներ` գրաֆիկաներ, փայտամշակման նյութեր, նյութերի գեղարվեստական մշակման արդյունքներ և այլն[[11]](#footnote-11):

«Տեխնոլոգիա» առարկայի դասավանդման ընթացքում իրականացվող գործնական աշխատանքների կազմակերպումն իրականացվում է դասարանը երկու խմբի բաժանելու միջոցով: Ընդ որում բաժանումը չպետք է լինի ըստ սեռի (նախորդ մոտեցումներում բաժանումը կատարվում էր ըստ սեռի): Ուսուցման բովանդակությունը պայմանավորված է սովորողների կրթական կարիքներով, հետաքրքրություններով, բայց ոչ նրանց սեռով: Բաժանումը պետք է կատարվի սովորողների ընտրությամբ՝ անկախ սովորողների թվից: Խմբերում ուսուցումը կազմակերպվում է Նախարարության կողմից հաստատված և յուրաքանչյուր խմբի համարա հաստատության կողմից ընտրված առարկայական ծրագրով: Դպրոցն իրավունք ունի անհրաժեշտության դեպքում վերաբաշխել առարկայի ուսուցմանը ուսումնական պլանով հատկացված ժամերը՝ պահպանելով տվյալ առարկայի տարեկանը ընդհանուր ժամաքանակը և չխախտելով գործնական պարապմունքներին հատկացվող 70-75% ժամաքանակը:

Գործնական աշխատանքների կազմակերպման ընթացքում առանձնակի ուշադրություն պետք է դարձնել աշակերտակենտրոն մոտեցումների ներդրմանը, պետք է հաշվի առնել յուրաքանչյուր սովորողի անձնային առանձնահատկությունները, ԿԱՊԿՈՒ երեխաներին ներկայացվող պահանջները, 5-7-րդ դասարանի սովորողների տարիքային առանձնահատկություններին, որը համընկնում է դեռահասության շրջանի հետ: Գործնական աշխատանքների կազմակերպման ընթացքում պետք է անհատական մոտեցում ցուցաբերել յուրաքանչյուր աշակերտի անձնային առանձնահատկությունների նկատմամբ՝ ստեղծելով համապատասխան պայմաններ ըստ նրանց կարողություններին, հմտություններին և կարիքներին:

Ըստ փորձարկվող չափորոշիչների 5-րդ դասարանի առաջին կիսամյակում ուսումնական գործընթացի արդյունքների ամփոփումը չի ենթադրում միավորային գնահատում: Արդյունքների ամփոփման համար ընտրվել է բնութագրումը, իսկ տարեկան արդյունքներն ամփոփվում են յուրաքանչյուր սովորողի առաջադիմության բնութագրով: Այդ կիսամյակից հետո գործնական աշխատանքները գնահատվում են միավորային գնահատմամբ:

«Տեխնոլոգիա» առարկայի համար արդեն 5-րդ դասարանի ավարտից սկսած մինչև 7-րդ դասարանի ավարտ արդյունքների ստուգումը կարող է իրականացվել նախագծային ուսուցման դրույթներով: Սա նորարարություն է, որն անպայմանորեն տալու է դրական արդյունք, սակայն նախագծային ուսուցման վերաբերյալ պատկերացումները թույլ են թե´ ուսուցիչների, թե´ աշակերտների մոտ:

Արդարացված ենք համարում գործնական աշխատանքների կազմակերպումն ըստ աշակերտների հետաքրքրությունների և կարիքների, այլ ոչ թե ըստ սեռի: Դասավանդման գործընթացում ըստ սեռի խմբերի բաժանման մոտեցումը բացատրվում է նրանով, որ տղաների և աղջիկների համար տարբերակված ծրագրերը սովորողներին ապահովում էին այնպիսի գիտելիքներով ու հմտություններով, որոնք նպաստում էին նրանց մասնագիտական կողմնորոշմանը և հետագայում հիմք ծառայում արհեստագործական թեքումով դասարաններում ուսումը շարունակելու համար: Սակայն փաստենք, որ ներկայումս գրեթե բոլոր մասնագիտություններում հնարավոր է և խրախուսվում է երկու սեռերի ակտիվ մասնակցությունը, հետևապես գործնական աշխատանքների կազմակերպման համատեքստում պետք է առաջնորդվել ըստ սովորողների հետաքրքրությունների, ադեկվատ կերպով դրսևորել սովորողակենտրոն մոտեցում:

Միջին դպրոցում ուսումնական պլանով 5-րդ և 6-րդ դասարաններում նախատեսված է մեկական դասաժամ, իսկ 7-րդ դասարանում` երկու դասաժամ: Երկուական ժամերը նպատակահարմար է անցկացնել միասնական դասերի ձևով, պարտադիր կերպով պահպանելով դասամիջոցը:

Գործնական աշխատանքների կազմակերպման միջոցների թվում, հատկապես «Տեխնոլոգիա» առարկայի շրջանակներում, առանձնակի կարևորություն պետք է տրվի պրոբլեմային ուսուցմանը, որը գործնական աշխատանքների կազմակերպման մեխն է համարվում: Գործնական աշխատանքի շրջանակներում, կարծում ենք, «Տեխնոլոգիա» առարկայի ուսուցչի կողմից կիրառելի են *պրոբլեմային շարադրանքը, ուսումնական պրոբլեմը, պրոբլեմային հարցը, պրոբլեմային իրավիճակը:* Նախ հակիրճ անդրադառնանք դրանցից յուրաքանչյուրին, ապա հաջորդ հարցով կներկայացնենք այս մոտեցման կիրառումը գործնական աշխատանքներում մեր առարկայի շրջանակներում:

*Պրոբլեմային շարադրանք:* Պրոբլեմային շարադրանքը ուսուցման այն գլխավոր ձևերից է, որի միջոցով հնարավոր է զարգացնել սովորողների գիտահետազոտական, որոնողական և ընդհանրապես նրանց մտավոր գործունեության տեսակները: Պրոբլեմային շարադրանքը սովորական շարդրանքից տարբերվում է նրանով, որ, առաջին դեպքում, ուսուցիչը բացահայտում է անհայտի որոնման ուղիները, ցույց տալիս այն դժվարությունները, որ հանդես են գալիս մտածողության ընթացքում[[12]](#footnote-12):

*Ուսումնական պրոբլեմի* նպատակն է աշակերտների մեջ արմատավորել հետազոտական հմտություններ, այսինքն առաջադրանքը խնդիրները ինքնուրույնաբար լուծելու, դրանց անհայտները հայտնաբերելու կարողություններ: Ուսումնական պրոբլեմի առաջադրումը մեծ մասամբ կախված է ուսուցչի հմտությունից, առարկայական մեթոդամանկավարժական պատրաստակամությունից: Պրոբլեմային յուրաքանչյուր հարց պետք է սովորողների մեջ առաջացնի հետաքրքրություն և մտավոր գործունեության ակտիվացում[[13]](#footnote-13)**:**

*Պրոբլեմային հարցը* պրոբլեմային ուսուցման տեխնոլոգիայով կազմակերպվող ուսումնական գործընթացի «մեխն է», որի ձևակերպումն էլ ապահովում է պրոբլեմային իրավիճակ և հնարավոր դարձնում պրոբլեմային ուսուցման արդյունավետ կիրառումը: Բովանդակվում է պրոբլեմային շարադրանքում՝ ճանաչողական դժվարության, հարցի կամ խնդրի ձևով:

*Պրոբլեմային իրավիճակներն* առաջանում են պրոբլեմային հարցի ձևակերպմամբ: Դրանք այն իրավիճակներն են. որոնց հաղթահարման համար սովորողները կատարում են որոնողական, հետազոտական աշխատանքներ[[14]](#footnote-14):

Պրոբլեմային ուսուցումը ենթադրում է կարողությունների գործնական կիրառություն, որոնց կանդրադառնանք հաջորդիվ:

# 3.2. Գործնական աշխատանքների իրականացումը

Հիմք ընդունելով հետազոտական աշխատանքի ներածական հատվածի արդիականության հիմնավորման բաժնում ընդգծում առ այն, որ ձեռնարկատիրական կրթության համալիր ներդրումը խիստ այժմեական է, աշխատանքի գործնական հատվածում ուսումնասիրենք գործնական աշխատանքի կազմակերպումը 5-րդ դասարանում «Ձեռնարկատիրական գործունեություն» թեմայով:

5-րդ դասարանում սույն թեմայի ուսումնասիրության նպատակն է ձեռնարկատիրական գործունեության վերաբերյալ պատկերացումների ձևավորումը: Նպատակի կենսագործման արդյունքում կապահովվեն հետևյալ վերջնարդյունքները՝

- սովորողը կհասկանա ձեռնարկատիրական գործունեության էությունը և դրա իրականացման ձևերը ՀՀ-ում,

- սովորողը կտարբերի «ֆիզիկական անձ», «իրավաբանական անձ» «անհատ ձեռնարկատեր» հասկացությունները,

- կտարբերակի կազմակերպությունների հիմնական տեսակները (ՍՊԸ, ՓԲԸ և այլն),

- ձեռք կբերի գիտելիքներ ֆինանսական գրագիտության համատեքստում, օրինակ, ինչպես տնօրինել սեփական գումարը,

- կհասկանա ռեսուրսների արդյունավետ օգտագործման, տնօրինման կարևորությունը,

- կհասկանա շուկայի հետազոտության մեջ օգտագործվող հիմնական գործիքները և իմանա, թե ինչպես կարելի է պարզել այլոց կարիքները,

- կտեղեկանա ինչպես պլանավորել և իրականացնել գովազդային արշավ,

- կհասկանա, թե ինչպես հաճախորդներին մատուցել որակյալ ծառայություններ և ապահովել հետադարձ կապ:

Քանի որ ցանկալի է, որ գործնական աշխատանքները կազմակերպվեն տեղեկատվական տեխնոլոգիաների ակտիվ ներգրավմամբ, մենք նախընտրեցինք գործնական աշխատանքի հետևյալ թեման՝ «Գովազդային արշավների կազմակերպումը փակ բաժնետիրական ընկերություններում» և որպեսզի ներգրավված լինեն նաև տեղեկատվական տեխնոլոգիաները և զարգանան սովորողների համակարգչային և որոնողական հմտությունները, որոշեցինք ընտրել փակ բաժնետիրական ընկերություն համարվող բանկ և ուսումնասիրել վերջինիս գովազդային արշավները առցանց հարթակում:

Ընտրել ենք գործնական աշխատանքի կազմակերպման հետևյալ սխեման՝

**Գծապատկեր 3.2.1. Կոնկրետ դեպքում պրոբլեմային ուսուցման նախընտրելի սխեմա**

Որպես գործնական աշխատանքի իրականացման օբյեկտ ընտրել ենք «ՎՏԲ-Հայաստան բանկ» ՓԲԸ-ն և վերջինիս կողմից համացանցում կազմակերպվող գովազդային արշավները:

Նախ սովորողները կատարեցին *համացանցային ուսումնասիրություն որոնողական համակարգերով*: Պարզեցին, որ գովազդային լայնամասշտաբ արշավ Բանկի կողմից կազմակերպվել է 2018-2019թթ.: Խթանող մարքեթինգային արշավի նպատակն էր բարձրացնել սպառողների իրազեկումն անկանխիկ վճարումների ֆունկցիոնալության և հարմարավետության մասին և ՎՏԲ-Հայաստան Բանկի Visa քարտերով անկանխիկ վճարումների ծավալի մեծացումը:

Սովորողներն ընդգծեցին, որ ամեն տարի Բանկի կողմից իրականացվող խթանող արշավների արդյունքում նկատվում է անկանխիկ եղանակով վճարումներ կատարելու սովորույթ ունեցող հաճախորդների քանակի աճի միտում, ինչը վկայում է հաճախորդների շրջանում ակցիայի պահանջարկի մասին:

Սովորողները ընդգծեցին, որ հաջորդիվ անց է կացվել #շահավետգնումներ ակցիան 10.12.2018թ. - 10.03.2019թ. ընթացքում ՎՏԲ-Հայաստան Բանկի Visa քարտապանների միջև: Ակցիային մասնակցել են նաև այն քարտապանները, որոնք ՎՏԲ-Հայաստան Բանկի Visa քարտերը ձեռք են բերել ակցիայի ընթացքում:

Բանկի կայք-էջի ուսումնասիրությամբ աշակերտները պարզեցին, որ մարքեթինգային արշավը հնարավորություն է ընձեռել ՎՏԲ-Հայաստան Բանկի 5 ակտիվ անկանխիկ գործարքներ կատարած հաճախորդներին դառնալ մրցանակակիր` յուրաքանչյուրը 1 000 000 ՀՀ դրամ դրամական պարգևով:

Բանկի կայք-էջի ուսումնասիրությամբ աշակերտները պարզեցին, որ 2019-2020թթ-ին «ՎՏԲ-Հայաստան Բանկ» ՓԲԸ-ն հայտարարել է #varkvtb արշավը ֆիզիկական անձանց համար:

Այնուհետև ես, որպես ուսուցիչ, միտեցի սովորողներին ստեղծել *պրոբլեմային իրավիճակ:* Ըստ սովորողների պրոբլեմային իրավիճակը գովազդային արշավների անարդյունավետությունն էր: Այնուհետև ես, որպես ուսուցիչ, միտեցի սովորողներին դուրս բերել *պրոբլեմային հարցը*: Ըստ նրանց պրոբլեմային հարցը կայանում էր գովազդային արշավներում նորագույն տեխնոլոգիաների ոչ արդյունավետ, երբեմն անգամ բացարձակ չօգտագործման մեջ:

*Խնդրի լուծման ուղիների* թվում սովորողները նշեցին, որ Բանկը պետք է միջոցներ ձեռնարկի համացանցում գովազդային արշավների ակտիվացման ուղղությամբ՝ առավել ակտիվ կիրառելով Ֆեյսբուք սոցիալական ցանցը՝ մասնավորապես, Facebook Ads Manager-ը:

 Սովորողները կրկնեցին նյութերը, ապա եզրափակելով վեր հանեցին հետևյալ հարցը՝ «ինչո՞ւ պետք է Բանկն օգտագործի ֆեյսբուքյան վճարովի գովազդը»: Ֆեյսբուքն ունի հսկայական լսարան, այդ թվում բջջային սարքերի վրա ակտիվ լսարան: Թույլ է տալիս գովազդել մի քանի պլատֆորմներում, ինչպես նշեցինք վերևում – Facebook, Instagram, Instagram Stories, audience network: Ֆեյսբուքն ունի լազերային ճշտությամբ թիրախավորում:

Ամփոփելով՝ փաստենք, որ այս գործնական աշխատանքի վերջնական նպատակն այն էր, որ ուսուցիչը միտեր սովորողների սեփական ուժերով խնդիրները գիտակցելուն: Այս համատեքստում սա բավականին հեշտ ստացվեց, քանի որ տեսանելի օրինակները բավականին շատ էին:

# ԵԶՐԱԿԱՑՈՒԹՅՈՒՆՆԵՐ ԵՎ ԱՌԱՋԱՐԿՈՒԹՅՈՒՆՆԵՐ

Ամփոփելով մեր կողմից կատարված տեսամեթոդական ուսումնասիրությունները և գործնական աշխատանքի արդյունքները՝ նշենք, որ «Տեխնոլոգիա» առարկան ուսումնառության ողջ գործընթացի այն կարևորագույն օղակն է, որը թույլ է տալիս դպրոցն ավարտելուց հետո հասարակության հետ լայն շփման շրջանակ ուղարկել արդեն իսկ ձևավորված, գրագետ, արհեստների և արվեստների տիրապետող անհատի, ով չի դժվարանա հետագա կյանքի կառուցման հարցում: Առարկայի շրջանակներում գործնական աշխատանքների կազմակերպման դեպքում առանձնակի կարևորություն ունի աշակերտակենտրոն մոտեցման դրսևորումը, որին հնարավոր է հասնել նորագույն մոտեցումների, մասնավորապես, պրոբլեմային ուսուցման ներդրմամբ: Առարկայի շրջանակներում գործնական աշխատանքի միջոցով զարգանում է խմբերով աշխատելու, ինքնուրույն մտածելու և գործելու ընդունակություններ։

Գործնական աշխատանքների կազմակերպումն առանձնակի կարևորություն ունի աշխատանքային դաստիարակության համատեքստում: Աշխատանքային դաստիարակությունը հանդիսանում է երիտասարդ սերնդին հասարակական արտադրությանը մասնակից անելու նախապատրաստումը և դրա հետ միասին բարոյական, ճանաչողական և գեղագիտական դաստիարակության կարևորագույն տարրը: Առարկայի շրջանակներում գործնական աշխատանքների կազմակերպման միջոցով պետք է ստեղծել աշխատանքային դաստիարակության այնպիսի համակարգ, որում աշխատանքը ձևավորում է անձնավորության բարոյական և ինտելեկտուալ կերպարը: Աշխատանքային դաստիարակության խնդիրը այն է, որ աշխատանքը մտնի դաստիարակվող սովորողի հոգևոր կյանքի մեջ, որ աշխատանքով ոգևորվելը արդեն պատանեկության և վաղ երիտասարդության տարիներին դառնա կարևորագույն հետաքրքրություններից մեկը:

Ընդհանրացնենք, որ «Տեխնոլոգիա» առարկայի դասավանդման ընթացքում կազմակերպվող գործնական աշխատանքների արդյունքում լուծվում են հետևյալ խնդիրները՝ աշխատանքային դաստիարակության ապահովում, աշխատանքային հմտություների ձևավորում. պոլիտեխնիկական աշխարհայացքի ընդլանում, խորացում, արտադրական պրոցեսի և աշակերտական աշխատանքի ճշգրիտ պլանավորում, աշխատանքին ստեղծագործական մոտեցման ձևավորում, կենցաղային աշխատանքների կատարման հմտությունների ձևավորում, ֆինանսական գրագիտություն: Խնդիրները լուծվում են տարբեր տիպի դասերի ընթացքում տեսական ու գործնական ուսուցման արդյունքում: Ուսումնասիրության արդյունքներով եզրահանգում ենք, որ արդարացված է սեռային բաղադրիչի բացառումը դասարանի՝ խմբերի բաժանման գործում: Արդարացված է նաև ուսուցչին տրվելիք ազատությունն առ այն, որ տեղային պայմաններից ելնելով նա կարող է ինքնուրույն որոշել գործնական առաջադրանքների շրջանակը, կազմել ուսումնական պլան:

***Հիմք ընդունելով աշխատանքում կատարված ուսումնասիրությունները՝ առաջարկում ենք՝***

- Ինչպես նշեցինք աշխատանքում, ներկայումս ոչ միայն «Տեխնոլոգիա» առարկայի, այլ ողջ ուսումնական գործընթացի շրջանակներում առաջնային տեղ է տրվում նախագծային ուսուցմանը: Առաջարկում ենք դպրոցներում, թե´ աշակերտների և թե´ սովորողների շրջանում անցկացնել տեղեկատվական արշավներ, սեմինարներ նախագծային ուսուցման վերաբերյալ, քանի որ այն առաջնային միջոց է գործնական աշխատանքների արդյունավետ իրականացման համար: Նախագծային ուսուցման միջոցով ստացած ամեն գիտելիք կամ հմտություն լիովին համապատսխանում է ՅՈւՆԵՍԿՕ-ի կրթության չորս գերակայությունների տրամաբանությանը՝ սովորել իմանալու համար, սովորել կիրառելու համար, սովորել լինելու համար, սովորել միասին ապրելու համար:

 *- Գործնական աշխատանքներում տեղեկատվական տեխնոլոգիաների ակտիվ ներգրավման նպատակով առաջարկում ենք՝*

1. Առանձին դպրոցներում համակարգիչների մեկուսացած, ժամանակ առ ժամանակ օգտագործումից անցնել դպրոցների կապակցման ցանցի ստեղծմանը, որը կընդգրկի եթե ոչ ՀՀ բոլոր դպրոցները, ապա գոնե տարածաշրջանային դպրոցները: Ցանցին հասանելիություն պետք է ունենան նաև աշակերտները՝ փորձի և գիտելիքների փոխանակման նպատակով:
2. Կարողությունների և հմտությունների՝ դեպքից դեպք, անկանոն ձևավորումից անցնել ուսուցիչների և աշակերտների տեխնոլոգիական կարողություններին ներկայացվող պահանջների, չափորոշիչների մշակմանը և կրթակարգում/ուսումնական ծրագրերում տեխնոլոգիաների ներդրմանը, ինտեգրացիային՝ ակտիվորեն ներգրավելով ուսուցիչներին:
3. Ուսուցման-ուսումնառության ոլորտում տեխնոլոգիաների ներդրմամբ զբաղվող խանդավառ ուսուցիչների առանձին խմբից անցնել համընդհանուր տեխնոլոգիական գրագիտության՝ ընդգրկելով բոլոր ուսուցիչներին և դպրոցի ողջ կոլեկտիվին, որոնք դրանք կկիրառեն իրենց ամենօրյա աշխատանքում:

# ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ

ՀՀ կառավարության 2021 թվականի փետրվարի 4-ի N 136-Ն որոշման Հավելված N 1 «Հանրակրթության պետական չափորոշչի ձևավորման և հաստատման կարգ», <https://www.arlis.am/documentview.aspx?docid=149788> 08.09.2022, ժամը 23:19 դրությամբ .

ՀՀ ԿԳՄՍ նախարարի 20 հուլիսի 2021 թ. հրամանը հանրակրթական հիմնական ընդհանուր, մասնագիտացված և հատուկ պետական ծրագրեր իրականացնող ուսումնական հաստատությունների 2021-2022 և 2022-2023 ուսումնական տարիների օրինակելի ուսումնական պլանները հաստատելու մասին <https://www.arlis.am/DocumentView.aspx?docid=154629> 09.09.2022, ժամը 11:47 դրությամբ

Հովսեփյան Ս., Հարությունյան Ա., Աղաջանյան Մ., Վերդյան Ա. Տեխնոլոգիա (ուսուցչի ձեռնարկ). 5-7-րդ դասարաններ /. - Եր., Տիգրան Մեծ, 2014., էջ 3-4:

Амиралиев А.Д. Использование инновационных технологий и методов в процессе обучения/ Инновационные технологии в образовании.- 2020.- N 1.- С. 16-20.

Воронин А.М., Самоторова О.А. Актуальные проблемы технологического образования // Вестник Брянского государственного университета. Брянск: РИО БГУ, 2016. №3 (29). С. 201-203.

Ильницкая И.А. Проблемные ситуации и пути их создания на уроке. М., 2016., с. 42-43.

Ксензова Г.Ю. Перспективные школьные технологии: учебно-методическое пособие. М., Педагогическое общество России, 2017., с. 49.

Логвинова О.Н., Махотин Д.А. Направления модернизации предмета «Технология»: мнение учителей, обучающихся и их родителей // Школа и производство. 2017. №2. С. 3–6.

Орешкина А.К., Махотин Д.С., Логвинова О.Н. Модернизация предметной области «Технология»: итоги экспертного обсуждения // Школа и производство. 2016. №8. С. 3–5.

Предметная область «Технология» основной школы (5–9 классы): примерная программа и элементы УМК: методическое пособие / Г.Б. Голуб, Е.Я. Коган, Е.А. Перелыгина, В.А. Прудникова; под общ. ред. проф. Е.Я. Когана. М.: Федеральный институт развития образования, 2015., с. 19-20.

1. Հովսեփյան Ս., Հարությունյան Ա., Աղաջանյան Մ., Վերդյան Ա. Տեխնոլոգիա (ուսուցչի ձեռնարկ). 5-7-րդ դասարաններ /. - Եր., Տիգրան Մեծ, 2014., էջ 3-4: [↑](#footnote-ref-1)
2. Նույն տեղում, էջ 4: [↑](#footnote-ref-2)
3. Логвинова О.Н., Махотин Д.А. Направления модернизации предмета «Технология»: мнение учителей, обучающихся и их родителей // Школа и производство. 2017. №2. С. 3–6. [↑](#footnote-ref-3)
4. Предметная область «Технология» основной школы (5–9 классы): примерная программа и элементы УМК: методическое пособие / Г.Б. Голуб, Е.Я. Коган, Е.А. Перелыгина, В.А. Прудникова; под общ. ред. проф. Е.Я. Когана. М.: Федеральный институт развития образования, 2015., с. 19-20. [↑](#footnote-ref-4)
5. ՀՀ կառավարության 2021 թվականի փետրվարի 4-ի N 136-Ն որոշման Հավելված N 1 «Հանրակրթության պետական չափորոշչի ձևավորման և հաստատման կարգ», <https://www.arlis.am/documentview.aspx?docid=149788> 08.09.2022, ժամը 23:19 դրությամբ . [↑](#footnote-ref-5)
6. ՀՀ կառավարության 2021 թվականի փետրվարի 4-ի N 136-Ն որոշման Հավելված N 1 «Հանրակրթության պետական չափորոշչի ձևավորման և հաստատման կարգ», <https://www.arlis.am/documentview.aspx?docid=149788> 08.09.2022, ժամը 23:25 դրությամբ [↑](#footnote-ref-6)
7. ՀՀ ԿԳՄՍ նախարարի 20 հուլիսի 2021 թ. հրամանը հանրակրթական հիմնական ընդհանուր, մասնագիտացված և հատուկ պետական ծրագրեր իրականացնող ուսումնական հաստատությունների 2021-2022 և 2022-2023 ուսումնական տարիների օրինակելի ուսումնական պլանները հաստատելու մասին <https://www.arlis.am/DocumentView.aspx?docid=154629> 09.09.2022, ժամը 11:47 դրությամբ . [↑](#footnote-ref-7)
8. Орешкина А.К., Махотин Д.С., Логвинова О.Н. Модернизация предметной области «Технология»: итоги экспертного обсуждения // Школа и производство. 2016. №8. С. 3–5. [↑](#footnote-ref-8)
9. Воронин А.М., Самоторова О.А. Актуальные проблемы технологического образования // Вестник Брянского государственного университета. Брянск: РИО БГУ, 2016. №3 (29). С. 201-203. [↑](#footnote-ref-9)
10. ՀՀ ԿԳՄՍ նախարարի 30 ապրիլի 2021թ-ի հրամանը 2021-2022 ուսումնական տարում ՀՀ Տավուշի մարզի հանրակրթական ուսումնական հաստատություններում փորձարկելու նպատակով «Տեխնոլոգիա» առարկայի փորձնական չափորոշիչը և ծրագրերը (1-6-րդ դասարաններ) հաստատելու մասին [↑](#footnote-ref-10)
11. Հովսեփյան Ս., Հարությունյան Ա., Աղաջանյան Մ., Վերդյան Ա. Տեխնոլոգիա (ուսուցչի ձեռնարկ). 5-7-րդ դասարաններ /. - Եր., Տիգրան Մեծ, 2014., էջ 5-21: [↑](#footnote-ref-11)
12. Амиралиев А.Д. Использование инновационных технологий и методов в процессе обучения/ Инновационные технологии в образовании.- 2020.- N 1.- С. 16-20. [↑](#footnote-ref-12)
13. Ильницкая И.А. Проблемные ситуации и пути их создания на уроке. М., 2016., с. 42-43. [↑](#footnote-ref-13)
14. Ксензова Г.Ю. Перспективные школьные технологии: учебно-методическое пособие. М., Педагогическое общество России, 2017., с. 49. [↑](#footnote-ref-14)